
ОБЩИНСКИ СЪВЕТ- ПИРДОП
2070 град Пирдоп, пл. „Тодор Влайков” №2; тел.: 07 181/52 42, факс: 07 181/57 01;
е-mail: obs@pirdop.egov.bg 
				

ПРОТОКОЛ 
ОТ ЗАСЕДАНИЕ НА ПОСТОЯННАТА КОМИСИЯ ПО ИКОНОМИКА, ОБЩИНСКА СОБСТВЕНОСТ, ИНВЕСТИЦИОННА ПОЛИТИКА, ТЕРИТОРИАЛНО УСТРОЙСТВО, СТРОИТЕЛСТВО, ЕКОЛОГИЯ, ЗЕМЕДЕЛИЕ И ГОРИ КЪМ ОБЩИНСКИ СЪВЕТ — ПИРДОП, ПРОВЕДЕНО НА 23.02.2026 ГОДИНА

	Днес, 23.02.2026 г. от 13.30 ч. в Ритуалната зала на община Пирдоп се проведе заседание на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп.
	От състава на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп присъстваха: Мария Бръмбева, Ненко Павлов, Силвия Георгиева и Станислав Готев. 
Отсъстващи от заседанието общински съветници: Георги Панов и Ненко Ненчев.
Лало Кирилов не е член на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет – Пирдоп, тъй като заяви оставката си на редовното заседание на 29.01.2026 г. на Общински съвет – Пирдоп.
[bookmark: _Hlk167711888]	На заседанието присъстваха: кметът на Община Пирдоп, кметът на кметство Душанци, общинска администрация и общински съветници.
         Заседание на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп беше открито и ръководено от Председателя на постоянната комисия – Мария Бръмбева, която прочете проекта за дневен ред, предварително обявен и предоставен на всички членове на постоянната комисия. 
Думата беше дадена за предложения и становища по проекта за дневен ред.

Не постъпиха попредложения проекта за дневен ред и се пристъпи към гласуване.

След проведеното гласуване с 4 гласа „за”, 0 гласа „против” и 0 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп, приеха следното 
РЕШЕНИЕ :
Заседанието да протече при следния ДНЕВЕН РЕД:

1. Докладна записка с рег. № 9002-11 / 16.02.2026 г., относно: Определяне на мери, пасища и ливади от Общинския поземлен фонд за индивидуално и общо ползване от собственици или ползватели на животновъдни обекти с пасищни селскостопански животни, регистрирани в Интегрираната информационна система на Българската агенция по безопасност на храните (БАБХ), за календарната 2027 година.
                                                         Докл.: Ангел Геров- Кмет на Община Пирдоп

2. Докладна записка с рег. № 9002-13 / 17.02.2026 г., относно: Списък на общинските жилища - частна общинска собственост в гр. Пирдоп за 2026 година.  
                                                          Докл.: Ангел Геров- Кмет на Община Пирдоп

3. Докладна записка с рег. № 9002-14 / 17.02.2026 г., относно: Списък на общинските гаражи в община Пирдоп за 2026г. 
                                                          Докл.: Ангел Геров- Кмет на Община Пирдоп

4. Докладна записка с рег. № 9002-15 / 19.02.2026 г., относно: Подписване на Партньорска програма между Община Пирдоп и „Аурубис България“ АД.
                                               Докл.: Иван Джонгов – Председател на ОбС – Пирдоп

5. Докладна записка с рег. № 9002-17 / 19.02.2026 г., относно: Разглеждане на Заповед ВР-3 /13.02.2026 г. с рег. № 06 00 – 23 / 13.02.2026 г. на Областен управител на Софийска област.
                                            Докл.: Иван Джонгов – Председател на ОбС – Пирдоп

Н. Ненчев се присъедини към заседанието на комисията. В залата присъстват  5 общински съветника от състава на ПК по ИОСИПТУСЕЗГ.

По т.1 от дневния ред думата беше дадена на г-н Ангел Геров - кмет на Община Пирдоп, който запозна Постоянните комисии с Докладна записка с рег. № 9002-11 / 16.02.2026 г., относно: Определяне на мери, пасища и ливади от Общинския поземлен фонд за индивидуално и общо ползване от собственици или ползватели на животновъдни обекти с пасищни селскостопански животни, регистрирани в Интегрираната информационна система на Българската агенция по безопасност на храните (БАБХ), за календарната 2027 година.

Г. Панов се присъедини към заседанието на комисията. В залата присъстват     6 общински съветника от състава на ПК по ИОСИПТУСЕЗГ.

Г-жа Бръмбева даде думата за становища по Докладна записка и последващо гласуване на проекта за решение.

След проведеното гласуване с 5 гласа „за”, 0  гласа „против” и 1 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На основание чл. 21, ал. 1, т. 8 и ал. 2 от Закона за местно самоуправление и местната администрация, чл. 37о, ал. 1 и ал. 4, чл. 37и, ал. 3, от Закона за собствеността и ползването на земеделските земи (ЗСПЗЗ), Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
1. Общински съвет – Пирдоп дава съгласие да се предоставят за общо и индивидуално ползване за календарната 2027 година земеделски земи-общинска собственост, с начин на трайно ползване – „пасища”, „мери“ и „ливади“(Приложение № 1, № 2 и № 3).
2.   Общински съвет – Пирдоп приема Годишен план за паша за календарната 2027 г. (Приложение № 4).
3.   Общински съвет – Пирдоп определя задълженията на Общината и ползвателите за поддържане на мерите и пасищата, както следва:                     
3.1.  ЗАДЪЛЖЕНИЯ НА ОБЩИНАТА:
      - Община Пирдоп предоставя на животновъдите, отглеждащи пасищни животни, земеделски земи-общинска собственост с начин на трайно ползване - пасища, мери и ливади, като осигурява безпрепятственото им използване;
      - Община Пирдоп подсигурява периодична информация и методически указания на ползвателите, относно необходимите мероприятия по предоставяне, поддържане и опазване на мерите, пасищата и ливадите;
      - Упълномощените лица за двете землища на общината, се задължават да следят за изпълнението на Правилата за ползване на общинските мери, пасища и ливади от страна на ползвателите и при констатирани нарушения да уведомят Кмета на община Пирдоп.                         
   3.2.  ЗАДЪЛЖЕНИЯ НА ПОЛЗВАТЕЛИТЕ:
	- Ползвателите се задължават да използват пасищата, мерите и ливадите по предназначение, а именно:
· Пасищата се ползват за паша на селскостопанските животни, а коситба може да се извършва като алтернатива на пашата, или като метод за борба с плевели;
· Мерите се ползват само за паша на селскостопански животни;
· Ливадите се използват за косене.
- Ползвателите да спазват одобрените със Заповед № РД 09-122/23.02.2015г. на Министъра на земеделието и храните – Национални стандарти за добро и екологично състояние на земята в област „Околна среда, изменение на климата и добро земеделско състояние на земята“;
- Да не допускат замърсяване на общинските пасища, мери и ливади с битови, строителни и производствени, опасни и други отпадъци;
      - Да не се палят сухи треви и храсти в пасищата, мерите и пасищата;
      - Да не се извършва паша нощем и без пастир, както и да не се допуска лагеруване на домашни животни в пасищата;
      - Да не допускат използване на общинските пасища и мери, както и на местата за водопой от животни, които не са идентифицирани и на които не са извършени мерките по държавната профилактична програма и по програмите за надзор и ликвидиране на болестите по животните;
       - Да не блокират достъпа на други стада и животни до местата за паша и водопоите;
       - Да осигуряват необходимите прокари за селскостопанските животни до местата за паша и водопоите;
       - Да не се извършва паша в горите, граничещи с пасищата;
       - Да не извършват сеч на намиращите се върху отдадените под наем пасища, мери и ливади, отделно стоящи или групи дървета, без разрешение от компетентните органи;
       -  Да ги опазват от ерозиране, заблатяване и засоляване;
       - При необходимост да извършват пръскане със съответните разрешени препарати за обезпаразитяване и наторяване;
       -  Да не изграждат постройки с траен статут в пасищата, мерите и ливадите, както и да не ограждат предоставените площи;
       - Условията за поддържане на земята в добро земеделско и екологично състояние не отменя задълженията на собствениците или ползвателите на земеделски земи по Закона за опазване на земеделските земи, Закона за собствеността и ползването на земеделските земи и други нормативни актове.
4. Общински съвет – Пирдоп определя размера и местоположението на мерите, пасищата и ливадите за общо и индивидуално ползване, като същите се съдържат в годишния план за паша.
5. Общински съвет – Пирдоп приема Правила за ползването на пасищата, мерите и ливадите от Общинския поземлен фонд, на територията на Община Пирдоп. (Приложение 5).
6. Общински съвет – Пирдоп определя пасищата, мерите и ливадите за индивидуално ползване на територията на Община Пирдоп за календарната 2027 г., съгласно Приложение № 1 за землище Пирдоп и Приложение №2 за землище Душанци,  неразделна част към настоящето решение.
7. Общински съвет – Пирдоп определя пасища, мери и ливади за общо ползване на територията на Община Пирдоп за календарната 2027 г., съгласно Приложение  № 3 към настоящето решение.
8. Мерите, пасищата и ливадите, определени за общо ползване, да се ползват безвъзмездно от всички лица, притежаващи животни, в съответствие с традиционната практика на жителите от населеното място с дребни земеделски стопанства за пасищно животновъдство върху обществените мери и пасища, включително чрез образуване на едно или повече колективни стада, съгласно §2д от ДР на ЗСППЗ.
9. Мерите, пасищата и ливадите, определени за индивидуално ползване се отдават под наем за срок от 7 (седем) календарни години, на собственици или ползватели на животновъдни обекти, които отглеждат пасищни селскостопански животни, регистрирани в Интегрираната информационна система на БАБХ, след заплащане на по-високата сума между най-високата тръжна цена, на която са сключени договорите за землището за пасища, мери и ливади от държавния и общинския поземлен фонд за годината, и размера на средното годишно рентно плащане за землището в общината за пасища, мери и ливади.

Приложения:
          1. Приложение № 1 – списък на пасища, мери и ливади – землище Пирдоп за индивидуално ползване, за календарната 2027 г.;
          2. Приложение № 2 – списък на пасища, мери и ливади – землище Душанци за индивидуално ползване, за календарната 2027 г.;
    3. Приложение № 3 – списък на пасища, мери и ливади – землища Пирдоп и Душанци за общо ползване, за календарната 2027 г.;
          4. Приложение  № 4 – Годишен план за паша (пасища, мери и ливади за общо ползване) в Община Пирдоп за календарната 2027 година;
          5. Приложение № 5 –  Правила за ползване на общинските мери и пасища на територията на общината;
          6. Приложение № 6 - Списък с данни на земеделски стопани или техни сдружения, регистрирани като юридически лица.
          7. Извадка от Програма за управление и разпореждане с имотите – общинска собственост в Община Пирдоп през 2026 година;
          8. CD диск с Актове за общинска собственост и скици на ПМЛ от ОПФ, предоставени за индивидуално и общо ползване за календарната 2027 г.; 
          9. CD диск с карта за ползването   на мерите, пасищата и ливадите по физически блокове, съгласно чл. 37о, ал.2, т.12 от Закона за собствеността и ползване на земеделските земи.


По т.2 от дневния ред думата беше дадена г-н Ангел Геров - кмет на Община Пирдоп, който запозна Постоянните комисии с Докладна записка с рег. № 9002-13 / 17.02.2026 г., относно: Списък на общинските жилища - частна общинска собственост в гр. Пирдоп за 2026 година.  

Г-жа Бръмбева даде думата за становища по Докладна записка и последващо гласуване на проекта за решение.

След проведеното гласуване с 6 гласа „за”, 0  гласа „против” и 0 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На основание чл. 21, ал. 1, т. 8 от Закона за местното самоуправление и местната администрация, чл. 42, ал. 1 и 2 от Закона за общинската собственост, във връзка с чл. 3 ал. 2 от Наредба за условията и реда за установяване на жилищни нужди, за настаняване под наем и продажба на общински жилища, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
	Общински съвет Пирдоп определя “Списък на общинските жилища - частна общинска собственост в гр. Пирдоп за 2026 година”.

Приложение: Списък на общинските жилища - частна общинска собственост в гр. Пирдоп за 2026 година;

По т.3 от дневния ред думата беше дадена на г-н Ангел Геров - кмет на Община Пирдоп, който запозна Постоянните комисии с Докладна записка с рег. № 9002-14 / 17.02.2026 г., относно: Списък на общинските гаражи в община Пирдоп за 2026г. 

М. Бръмбева даде думата за становища по Докладна записка. 
Имаше кратка дискусия, по отношение на това как се управлява тази общинска собственост? 
Последва гласуване на проекта за решение.

След проведеното гласуване с 5 гласа „за”, 0  гласа „против” и 1 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На основание чл. 21, ал. 1, т. 8 от Закона за местното самоуправление и местната администрация, във връзка с чл. 37, ал. 1 от Наредбата за общинската собственост, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
	Общински съвет Пирдоп утвърждава “Списък на общинските гаражи в община Пирдоп за 2026 година”.

	Приложение:  Списък на общинските гаражи в община Пирдоп за 2026 г.


По т.4 от дневния ред думата беше дадена на на г-н Иван Джонгов – Председател на ОбС – Пирдоп, който запозна Постоянните комисии Докладна записка с рег. № 9002-15 / 19.02.2026 г., относно: Подписване на Партньорска програма между Община Пирдоп и „Аурубис България“ АД.

М. Бръмбева даде думата за становища по докладната записка и последващо гласуване на проекта за решение.

След проведеното гласуване с 4 гласа „за”, 0  гласа „против” и 1 гласа „въздържал се”, (Г. Панов не участва в гласуването) от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На основание чл. 21, ал. 1, т. 23 от Закона за местното самоуправление и местната администрация, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
Общински съвет - Пирдоп Упълномощава кмета на Община Пирдоп – Ангел Геров да подпише партньорска програма между Община Пирдоп и с  „Аурубис България“ АД,   (2026-2027), съгласно договорените параметри между представители на Общински съвет – Пирдоп и представители на „Аурубис България“ АД по приложение №1 (таблица с посочени конкретни суми по различните обекти предвидени за финансиране) в четиринадесет дневен срок от приемане на настоящото решение.
Приложение №1 (таблица с посочени конкретни суми по различните обекти предвидени за финансиране).
По т.5 от дневния ред думата беше дадена на г-н Иван Джонгов – Председател на ОбС – Пирдоп, който запозна Постоянните комисии с Докладна записка с рег. № 9002-17 / 19.02.2026 г., относно: Разглеждане на Заповед ВР-3 /13.02.2026 г. с рег. № 06 00 – 23 / 13.02.2026 г. на Областен управител на Софийска област.


М. Бръмбева даде думата за становища по Докладна записка. 
Не постъпиха предложения за приемане на нова т.2 по проекта за решение. Последва гласуване.

След проведеното гласуване с 5 гласа „за”, 1  гласа „против” и 0 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На основание  чл. 45, ал. 9 от Закона за местното самоуправление и местната администрация, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
[bookmark: _GoBack]Общински съвет - Пирдоп отменя  т. 2 от Решение № 30 по Протокол № 2 от проведено заседание на Общински съвет –Пирдоп на 09.02.2026 г.  

         
Поради изчерпване на дневния ред на заседанието на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп, г-жа Мария Бръмбева закри заседанието.

Пълен запис от заседанието е наличен на сайта на Община Пирдоп.


ПРЕДСЕДАТЕЛ НА ПК ИОСИПТУСЕЗГ:	
                                                      МАРИЯ БРЪМБЕВА


 ПРОТОКОЛИСТ: 
                   МИГЛЕНА КРЪСТЕВА                     

